**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦ 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 43.677 din 08.06.2022**

***Data publicării pe site:* 08.06.2022**

***A N U N Ț***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind acordarea pachetului cu rechizite şcolare „Ghiozdănelul meu” pentru copiii înscrişi în clasa pregătitoare la unităţile de învăţământ de stat de pe raza Municipiului Târgu Mureș.***

***Proiectul de hotărâre, mai sus amintit, cu documentaţia de bază poate fi consultat:***

     *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***18 iunie 2022*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ: „****Proiectul de hotărâre privind acordarea pachetului cu rechizite şcolare „Ghiozdănelul meu” pentru copiii înscrişi în clasa pregătitoare la unităţile de învăţământ de stat de pe raza Municipiului Târgu Mureș”.***

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***18 iunie 2022.***

***Pentru informații suplimentare vă stăm la dispoziție la telefon 0265.269571.***

 **Secretarul General al Municipiului Târgu Mureş,**

 **Bâta Anca Voichița**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 **Nr. 39140 din 23.05.2022**

**REFERAT DE APROBARE**

**Privind acordarea pachetului cu rechizite şcolare „Ghiozdănelul meu” pentru copiii înscrişi în clasa pregătitoare la unităţile de învăţământ de stat de pe raza Municipiului Târgu Mureș**

Prin promovarea acestui proiect de hotărâre ne propunem să venim în sprijinul copiilor înscrişi în clasa pregătitoare, oferindu-le un pachet cu rechizite şcolare. În acest mod, proiectul va avea și o componentă socială, fiind gândit ca măsură incluzivă și de reducere a factorilor ce determină abandonul școlar în rândul copiilor care provin din comunități vulnerabile.

Acordarea pachetului cu rechizite „Ghiozdănelul meu” se va realiza prin intermediul Direcției Școli, cu sprijinul unităţilor de învăţământ, la începutul fiecărui an școlar. Pachetele cu rechizite, în valoare maximă de 150 lei, se vor acorda tuturor copiilor înscrişi în clasa pregătitoare la unităţile de învăţământ de stat de pe raza Municipiului Târgu Mureș. Componența pachetului cu rechizite şcolare este prevăzută în anexa la prezentul PHCL. Finanţarea se va asigura din bugetul local, suma necesară implementării prezentei hotărâri urmând a fi cuprinsă în rectificarea bugetară a unității administrativ-teritoriale.

În temeiul prevederilor art. 136 din O.U.G. nr. 57 din 2019 privind Codul Administrativ, cu modificările şi completările ulterioare ne exprimăm inițiativa de promovare a Proiectului de hotărâre privind acordarea pachetului cu rechizite şcolare „Ghiozdănelul meu”, în forma prezentată.

 **Consilierii locali ai municipiului Târgu Mureş**

**György Alexandru**

 **Șarlea Horea Arthur**

 **Suciu Horațiu**

 **Voicu Bogdan**

***\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ.***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 **Proiect**

 (nu produce efecte juridice) \*

 **Iniţiatori**

 **György Alexandru**

 **Șarlea Horea Arthur**

 **Suciu Horațiu**

 **Voicu Bogdan**

**H O T Ă R Â R E A nr. \_\_\_din \_\_\_\_\_\_\_\_ 2022**

**Privind acordarea pachetului cu rechizite şcolare „Ghiozdănelul meu” pentru copiii înscrişi în clasa pregătitoare la unităţile de învăţământ de stat de pe raza Municipiului Târgu Mureș**

***Consiliul local municipal Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 39140 din 23.05.2022 iniţiat de domnii consilieri locali György Alexandru, Șarlea Horea Arthur, Voicu Bogdan Costin și Suciu Horațiu privind aprobarea acordării pachetului cu rechizite şcolare „Ghiozdănelul meu” pentru copiii înscrişi în clasa pregătitoare la unităţile de învăţământ de stat de pe raza Municipiului Târgu Mureș;
* Rapoartele compartimentelor de resort competente din cadrul Municipiului Târgu Mureș;
* Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 20 din Legea 1/2011 a Educației Naționale, cu modificările și completările ulterioare;
* În temeiul prevederilor art. 87, alin. (5), art. 129, alin. (1), alin. (2), lit. d) și alin. (7), lit. b), art. 139, alin. (1), art. 154, alin. (1), art. 196, alin. (1), lit. a) și art. 243, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare;
* Art. 7 din Legea nr. 52/2003 privind transparenţa decizională în administrația publică;

**În temeiul prevederilor:**

* Art. 139 alin. (1), art. 140 alin. (1) și art. 243 alin. (1) lit. a), din O.U.G. nr. 57/2019 privind Codul Administrativ, cu modificările și completările ulterioare;

**H O T Ă R Ă Ş T E**

**Art. 1.** Se aprobă acordarea pachetului cu rechizite şcolare ,,Ghiozdănelul meu” pentru copiii înscrişi în clasa pregătitoare la unităţile de învăţământ de stat de pe raza Municipiului Târgu Mureș.

**Art. 2.** Se aprobă conţinutul pachetului cu rechizite şcolare ,,Ghiozdănelul meu”, în valoare maximă de 150 de lei, conform anexei care face parte integrantă din prezenta hotărâre.

**Art. 3.** Suma necesară implementării prezentei hotărâri va fi cuprinsă în rectificarea bugetară a unității administrativ-teritoriale.

**Art. 4.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Școli, Direcţia Economică și unitățile de învățământ preuniversitar de stat din Municipiul Târgu Mureș, care se încadrează în prevederile prezentei hotărâri.

**Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 6.** Prezenta hotărâre se comunică:

- Direcţiei Şcoli;

- Direcției Economice;

- Domnului consilier local al municipiului Târgu Mureş György Alexandru;

- Domnului consilier local al municipiului Târgu Mureş Suciu Horaţiu;

- Domnului consilier local al municipiului Târgu Mureş Voicu Bogdan Costin;

- Domnului consilier local al municipiului Târgu Mureş Şarlea Horea Arthur;

**Viză de legalitate,**

**Secretarul general al Municipiului Târgu Mureș**

**BÂTA ANCA VOICHIȚA**

***\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ.***

**Anexa la HCL nr. din data de**

Conținut pachet rechizite – Clasa pregătitoare

|  |  |  |
| --- | --- | --- |
| Nr. crt. | Conținut pachet rechizite | Cantitate(buc./set) |
|  | caiet tip 1 24 file | 4 |
|  | caiet matematică 24 file | 4 |
|  | caiet foaie velină A5 24 file | 2 |
|  | bloc de desen A4 20 file | 2 |
|  | creion negru | 10 |
|  | creioane colorate (24 set) | 1 |
|  | radieră | 1 |
|  | ascuţitoare | 1 |
|  | penar | 1 |
|  | acuarele | 1 |
|  | pensule (diferite mărimi) set 5 buc. | 1 |
|  | ghiozdan | 1 |
|  | planşetă | 1 |
|  | plastilină | 1 |
|  | copertă caiet A5 | 10 |
|  | hârtie glasată (set 10 file - minim 6 culori) | 2 |
|  | carton colorat (set 10 file - minim 6 culori) | 2 |
|  | lipici solid şi lichid | 2 |
|  | dosar de plastic A4 cu șină | 5 |
|  | folie plastic transparentă protecție documente A4 100 | 100 |
|  | vocabular | 1 |